Amandusfestivalen

Historikk

Amandusfestival og videokonkurranse ble startet av Statens filmsentral på midten av 1980-tallet. Festivalen fikk navnet Amandus og en løs tilknyttning til Den norske filmfestivalen i Haugesund i 1987. Dette blir regnet som fødeåret til Amandus.  I 1993 fulgte Amandus med Statens filmsentral i det sammensluttede «Norsk filminstitutt». 
Fra 1994 til 1998 var Amandus et samarbeidsprosjekt mellom Ringve videregående skole i Trondheim og Norsk filminstitutt. Elevene ved skolen var ansvarlige for gjennomføringen av arrangementet som en del av valgfag i mediekunnskap. Arrangementet vokste seg større med økt deltagelse og et bredere tilbud av aktiviteter. 
I 1999 ønsket Norsk filminstitutt å knytte Amandus til film- og fjernsynsutdanningsmiljøet på Lillehammer. Fra dette året var festivalen et samarbeid mellom Norsk filminstitutt, Høgskolen på Lillehammer ved Filmskolen og fjernsynsutdanningen og Lillehammer kino. Lillehammer kommune og Oppland fylkeskommune bidro praktisk og økonomisk. I de senere årene har Amandus også fått verdifull støtte fra Film og Kino. En rekke private selskap har også bidratt med tjenester og verdier i form av reiser, kurs og lignende. 
I 2005 ønsket Norsk filminstitutt å gi Amandus en klarere regional forankring, uten at det skulle gå utover den nasjonale profilen. Det var også vesentlig å ta vare på den etablerte nettverkskompetansen hos aktører på ulike forvaltningsnivåer. Norsk filminstitutt, Lillehammer kommune, Oppland fylkeskommune og Høgskolen i Lillehammer gikk dermed sammen om å etablere stiftelsen Amandusfestivalen. Stiftelsen ble formelt godkjent i 2006, og en ny æra i festivalen begynte. 
I løpet av et kvart århundre har festivalen hatt en stadig økning i antall bidrag innsendt til de ulike konkurransene. Stadig flere miljøer knytter seg opp mot festivalen. Mens de første filmene hovedsakelig ble laget av filminteressert ungdom på fritiden, blir i dag en overveiende del av  bidragene produsert i skoletiden. 
I 1987 deltok 30 filmer i konkurransen. På 1990-tallet steg deltagelsen jevnt og trutt til 106 filmer i 1999. Etter milleniumsskiftet og etter festivalen flyttet til Lillehammer eksploderte det virkelig. I de senere årene har 200-300 filmer og manus årlig meldt seg på konkurransene. Når en tenker på hvor mange arbeidstimer som ligger bak en enkelt film, og at det i snitt er ti personer involvert per produksjon, får man et godt bilde av omfanget med aktiviteter som skjer over hele landet i løpet av et år. Den sterke økningen skyldes dels etablering av medie- og kommunikasjonslinjene i videregående skoler, billigere og enklere opptaks- og redigeringsutstyr, satsing på film gjennom Den kulturelle skolesekken, og den kjennsgjerning at Amanuds har befestet seg som den viktigste arenaen for unge filmskapere. De fremste katalysatorene i denne prosessen er entusiastiske lærere rundt om i landet.
En rekke sentrale personer fra filmbransjen og det politiske liv har gjennom årene stilt opp på Amandus, som prisutdelere, seminarholdere og støttespillere. Og de har vært begeistret for det de har sett. Da den ameriknske topprodusenten Kathleen Kennedy delte ut pris i 2000 fremhold hun blant annet at «Ingen steder i verden har en lignede festival. Amandus vil bli en modell for filmfestivaler over hele verden.» Ulrik Imtiaz Rolfsen, regissør av blant annet Izzat og Taxi og vinner av Amandusprisen i 1990, foredragsholder og prisutdeler i 2006 har sagt at «det var det som ga meg startsskuddet (for ikke å si et spark i ræva) til å begynne med film.» Det er ikke tvil om at å delta eller vinne en Amanduspris tildlig i karrieren, har satt spor i hos flere profilerte filmskapere.

Amandustalent

Amandustalent er festivalens største satsing på talentutvikling. I samarbeid med Østnorsk filmsenter og de andre regionale filmsentrene og medieverksteder arrangeres Amandustalent. Amandustalent har av noen blitt kalt «Ungdomslandslaget i film». Her får 18 ungdommer som har gjort seg bemerket på grunn av sitt talent, komme til Lillehammer og lage film i samarbeid og med veiledning fra noen av Norges beste filmarbeidere fra ulike fagfelt.

Vinnere av Amandusprisen

Amandus arrangerer også årlig en filmkonkurranse og en manuskonkurranse. De innsendte filmene nomineres innenfor kategorier som fiksjon, animasjon, dokumentar, ekstremsport og musikkvideo, juniorprisen deles ut til den beste filmen lagd av ungdom under 15 år. I tillegg kåres det en fagpris som går til en person som utmerker seg innenfor sitt felt. Hvilken fagfunksjon som er under vurdering varierer fra år til år.

1996

Dokumentar 10-14 år: Kval-i-tet – Jørgen Rasmussen
Dokumentar 15-19 år: Voldsdokumentar – Ungdomsredaksjonen Søndre Holmlia Fritidssenter
Fiksjon 10-14 år: Slanker'n Snorre – Evje ungdomsskole ved Irene Falck Jensen
Fiksjon 15-19 år: Stein gal – Stein Inge Pedersen, Blackout Video
Animasjon 10-14 år: Musene i monsterland – Frogner Barnefilmklubb
Animasjon 15-19 år: Kyllingen Turik med det gode hjertet – Hans Jørgen Sandnes

1989

Tema: Framtid
Animasjon 10-13 år: En fantastisk reise i framtiden – Kristian Angell-Jacobsen
Animasjon 14-17 år: Endag i lille hermans liv – Benjamin Westerfjell 
Fiksjon 14-17 år: Verdens herligste – John Andreas Andersen
Fiksjon 18-20 år: Visions – Geir Rynning

1987

Ringve videregående skole